**ПОКАНА**

 **за участие в Работна група за оценка на проектни фишове за актуализиране на Инвестиционната програма на община Хасково по Приоритетна ос 1 „Устойчиво и интегрирано градско развитие“ на Оперативна програма „Региони в растеж“ 2014-2020**

**До:** Заинтересованите страни – юридически лица/сдружения на собствениците, регистрирани или извършващи дейност на територията на община Хасково.

**Уважаеми дами и господа,**

Имам удоволствието да Ви поканя за участие в новосформирана Работна група за оценка на проектни фишове за актуализиране на Инвестиционната програма на община Хасково по Приоритетна ос 1 „Устойчиво и интегрирано градско развитие“ на Оперативна програма „Региони в растеж“ 2014-2020.

Работната група е с постоянен характер, председателства се от Ръководителя на Междинното звено по ОПРР *( Велин Балкански )* и ще има за задача да оценява проектни фишове, с които ще бъде актуализирана Инвестиционната програма на общината, разработена за целите на Приоритетна ос 1 „Устойчиво и интегрирано градско развитие“ на Оперативна програма „Региони в растеж“ 2014-2020.

В Работната група могат да вземат участие само представители на юридически лица/сдружения на собствениците, регистрирани или извършващи дейност на територията на община Хасково.

Съставът на работната група следва да бъде между 5 и 25 лица. В случай, че в отговор на настоящата покана, интерес за участие в работната група заявят повече от 25 лица, ще бъде направен допълнителен подбор на участниците, съгласно Приложение П към Насоките за кандидатстване по Процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“ по Приоритетна ос 1 „Устойчиво и интегрирано градско развитие“ на Оперативна програма „Региони в растеж“ 2014-2020.

Насоките за кандидатстване по Процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“ по Приоритетна ос 1 „Устойчиво и интегрирано градско развитие“ на Оперативна програма „Региони в растеж“ 2014-2020, заедно с всички приложения, са публикувани на следния интернет адрес: *(линк от интернет сайта на ОПРР* [*www.bgregio.eu*](http://www.bgregio.eu)*).*

Одобрената към момента инвестиционна програма на общината е публикувана на следния интернет адрес: <http://bgregio.eu/programirane-i-otsenka/mrrb.aspx> / <http://www.haskovo.bg/article/7386/investicionna-programa-na-obshtina-haskovo-2014-2020>

В случай на проявен интерес от Ваша страна, моля да заявите желание и готовност за участие в работната група, като изпратите официално писмо до кмета на община Хасково срещу входящ номер на адрес: гр. Хасково, пл.Общински №1 *(деловодството на общината)* в срок до *(31.01.2018г)* вкл., в рамките на работното време на деловодството на общината.

В случай на допълнителни въпроси относно сформирането на работната група, може да се обръщате към Надежда Иванова *(лице за контакт от общината)* на следните координати *(038/603 447, и-мейл :* *projects\_hv@haskovo.bg)*.

**Добри Беливанов**

**Кмет на Община Хасково**

**Подпис:**

**Дата:…………………**